CELEX ID: 32010R0865
Publication Date: 2010-09-29

Document:
KOMISIJOS REGLAMENTAS (ES) Nr. 865/2010
2010 m. rugsėjo 29 d.
kuriuo nustatoma mažiausia Reglamentu (ES) Nr. 446/2010 pradėto konkurso septinto atskiro etapo sviesto pardavimo kaina
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio j punktą kartu su 4 straipsniu,
kadangi:
(1)
Komisijos reglamentu (ES) Nr. 446/2010 (2) konkurso tvarka pradėtas sviesto pardavimas 2009 m. gruodžio 11 d. Komisijos reglamente (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (3), numatytomis sąlygomis.
(2)
Atsižvelgdama į atskirais konkurso etapais gautas paraiškas dalyvauti konkurse, Komisija pagal Reglamento (ES) Nr. 1272/2009 46 straipsnio 1 dalį turėtų nustatyti mažiausią pardavimo kainą arba nuspręsti jos nenustatyti.
(3)
Atsižvelgiant į septintu atskiru konkurso etapu gautas paraiškas dalyvauti konkurse ir į labai mažą Prancūzijoje sandėliuojamo sviesto kiekį, turėtų būti nustatyta mažiausia toje valstybėje narėje sandėliuojamo sviesto pardavimo kaina. Kitose valstybėse narėse sandėliuojamo sviesto mažiausia pardavimo kaina neturėtų būti nustatyta.
(4)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Mažiausia Prancūzijoje sandėliuojamo sviesto pardavimo kaina Reglamentu (ES) Nr. 446/2010 pradėto konkurso septintu atskiru etapu, kurio paraiškų dalyvauti konkurse pateikimo terminas pasibaigė 2010 m. rugsėjo 21 d., yra 356,00 EUR/100 kg.
Minėtu atskiru konkurso etapu mažiausia kitose valstybėse narėse, išskyrus Prancūziją, sandėliuojamo sviesto pardavimo kaina nenustatoma.
2 straipsnis
Šis reglamentas įsigalioja 2010 m. rugsėjo 30 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. rugsėjo 29 d.

EuroVoc Classification:
Level 1: 100148
100147
100157
Level 2: 100191
100207
100255
Level 3: 2656
2449
2763
1810
2632
All Descriptors: 1486
20
2664
2681
4860